Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4564

2. Megjegyzés: A gyakorlati alkalmazás megkönnyítése érdekében ott, ahol mindkét kifejezést használják, azok „QNH/OFE akadálymentes magasság”-ként rövidítve pedig OCA/H-ként írhatók le. Pilot-in-command – Légijármű parancsnoka A repülés biztonságos végrehajtásáért felelős, a járató részéről parancsnoknak kijelölt repülőgépvezető vagy az általános célú légiközlekedés esetében a légijármű tulajdonosa. Psychoactive substances – Szellemi tevékenységet befolyásoló anyagok Alkohol, ópiumból vagy kenderből készített kábítószer, kokain, nyugtatók és altatók, egyéb izgató, serkentő, élénkítő-szerek, képzeteket keltő erős izgatószerek és illékony oldószerek a kávé és a dohányféleségek kivételével. Required communication performance (RCP) – Előírt távközlési teljesítmény A repülés közbeni távközlési teljesítmény követelményeire vonatkozó, meghatározott ATM feladatok támogatásával összefüggő közlemény Required communication performance type (RCP) – Előírt távközlési teljesítmény típus A távközlés lebonyolítási idejét, folyamatosságát, rendelkezésre állását és integrítását meghatározó RCP paraméterekhez rendelt értékeket jellemző címkék (például: RCP 240). Repair – Javítás A légijármű bármely üzemi alkatrészének sérülést vagy üzemszerű kopást követő repülésre alkalmas állapotba történő helyreállítása annak biztosítása érdekében, hogy az továbbra is megfelel a vonatkozó légialkalmassági előírásoknak, amelyeket az adott légijármű típus bizonyítványának kiadásakor figyelembe vettek. 3A oldal Required navigation performance (RNP) – Előírt navigációs pontosság Egy meghatározott légtérben történő repülés-végrehajtáshoz szükséges navigációs teljesítmény azaz pontosság. Megjegyzés: A navigációs teljesítményt és előírásokat az adott RNP típusra és/vagy alkalmazásra határozzák meg. Required navigation performance type (RNP type) – Előírt navigációs pontosság típus Tengeri mérföldben kifejezett távolság érték, azaz pontossági határérték. A repülésvégrehajtás során a repülőgép tervezett repülési helyzetéhez viszonyítva a repülési idő legalább 95 %-ában ezen határértéken belül repüljön. Például: – az RNP 4 olyan navigációs pontosság határértéket jelent, amelynek alapján az adott repülőgép repülési idejének legalább 95 százalékában mindenkori tervezett repülési helyzetéhez viszonyítva plusz/minusz 7.4 km (4 tmf) távolságon belül repül. Runway visual range (RVR) – Futópályamenti látástávolság érték Az a távolság, ameddig a futópálya középvonalán álló légijármű vezetője látja a futópálya felületi jelzéseket vagy a futópálya szélét kijelölő, illetve a középvonalát azonosító fényeket. State of Registry – Lajstromozó állam Azon állam, amelynek lajstromába a légijárművet bevezették. Megjegyzés: A nem nemzeti alapon működő nemzetközi üzemeltető vállalkozás vagy szervezet légijárművének lajstromozása esetében az abban érintett államokra együttesen és külön-külön is vonatkozik az a kötelezettség, amely a Chicagó-i Egyezmény értelmében a lajstromozó államot illeti. Erre vonatkozóan lásd a Tanács 1967. december 14-i Határozatát a Nemzetközi Üzemeltető Szervezetek Által Üzemeltetett Légijárművek Nemzeti Hovatartozása és Lajstromozása címmel, amely megtalálható a Nemzetközi Légiszállítás Gazdasági Szabályzására vonatkozó Útmutatóban (Doc 9587). Target level of safety (TLS) – Megcélzott biztonsági szint Adott körülmények között elfogadhatónak ítélt kockázati szintet kifejező általános fogalom. Total vertical error (TVE) – Összegzett magassági hiba A légijármű aktuális repülési nyomás magassága és a részére meghatározott nyomás magasság (repülési szint) közötti függőleges geometriai különbség. Visual meteorological conditions (VMC)- Látás utáni időjárási körülmények Látástávolsággal, felhőzettől mért távolsággal és felhőalappal kifejezett időjárási körülmények, ha azok a látás utáni időjárási körülményekre meghatározott minimum értékeknél jobbak. Megjegyzés: A látás utáni időjárási körülményekre meghatározott minimum értékeket a 2. Annex 4. fejezete tartalmazza.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes